Gaius Cassius Longinus (consul 96 a.C.n.)

Gaius Cassius Longinus  (natus saeculo 2 a.C.n.; mortuus post annum 87 a.C.n.) fuit senator consularis rei publicae Romanae.

 Gens 
Pater eius Lucius Cassius Longinus Ravilla anno 127 a.C.n. consul fuit.

 Cursus honorum 
Ipse anno 126 a.C.n. IIIvir monetalis fuit: denarium cum dea Libertate quadrigis vecta cudendum curavit et ex altera parte suffragiorum receptaculum pone Romae deae caput posuitRRC 266/1: Imago apud CollecOnline.; illi typi ad legem tabellariam a patre suo Lucio Cassio Ravilla anno 137 a.C.n.,  tum cum tribunus plebis erat, latam spectant. Deinde frustra tribunatum appetivit. Anno 99 aut antea praeturam, annoque 96 una cum Gnaeo Domitio Ahenobarbo consulatum adeptus est.Marcus Tullius Cicero, Pro Cn. Plancio 21 Anno 89 a.C.n., proconsul Asiae provinciae factus est, et bello contra Mithridatem VI regem Ponti interfuitAppianus Alexandrinus, Bella Mithidatica 17. Anno 87 a.C.n. pro Gnaeo Pompeio Strabone aegroto, imperium (proconsulare) contra factionem Marianam suscipiebat.

 Plura legere si cupis 

Cassius 57 in Paulys Real-Enzyklopädie der classischen Altertumswissenschaft

 Notae 

Longinus, Gaius
Categoria:Populares (Roma antiqua)
Categoria:Praetores
Categoria:Senatores